**Ministru kabineta rīkojuma projekta „Par valsts meža zemes nodošanu Tukuma novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir atļaut Zemkopības ministrijai nodot bez atlīdzības Tukuma novada pašvaldības īpašumā valsts nekustamo īpašumu „Ozoliņu kapu mežs” (nekustamā īpašuma kadastra Nr.9084 003 0151) – valsts meža zemi – zemes vienību (zemes vienības kadastra apzīmējums 9084 003 0150) 85,88 ha platībā Tumes pagastā, Tukuma novadā, lai to izmantotu pašvaldības autonomās funkcijas īstenošanai – kapsētas paplašināšanai. Projekts stāsies spēkā pēc tā pieņemšanas Ministru kabinetā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Meža likuma 44. panta ceturtās daļas 2. punkta „b” apakšpunkts un Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa un 43. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atsavināšanas likuma 43. pantā noteikts, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu.Savukārt no Atsavināšanas likuma 42. panta pirmās daļas izriet, ka valsts nekustamo īpašumu atvasinātas publiskas personas īpašumā var nodot bez atlīdzības, vienlaikus reglamentējot, ka Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kuru atvasinātas publiskas personas funkciju vai deleģēta pārvaldes uzdevuma veikšanai tiek nodots nekustamais īpašums. Saskaņā ar Meža likuma 44. panta ceturtās daļas 2. punkta „b” apakšpunktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama likumā „Par pašvaldībām” noteikto pašvaldības autonomo funkciju veikšanai, tostarp kapsētu izveidošanai vai paplašināšanai. Minētā pašvaldības autonomā funkcija atbilst likuma „Par pašvaldībām” 15. panta pirmās daļas 2. punktam, kurā noteikts, ka pašvaldību autonomajās funkcijās ietilpst savas administratīvās teritorijas labiekārtošanas un sanitārās tīrības nodrošināšana, tostarp kapsētu un beigto dzīvnieku apbedīšanas vietu izveidošana un uzturēšana.Atbilstoši Meža likuma 44. panta piektajai daļai Ministru kabinets nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju veikšanai. Kārtību, kādā valsts meža zeme atsavināma, reglamentē Ministru kabineta 2006. gada 19. septembra noteikumi Nr.776 „Valsts meža zemes atsavināšanas kārtība” (turpmāk – noteikumi Nr.776).Noteikumu Nr.776 13.punkts paredz, ka pēc zemesgrāmatas apliecības un meža inventarizācijas materiālu un mežaudzes vērtības saņemšanas Zemkopības ministrija sagatavo rīkojuma projektu par valsts meža zemes atsavināšanu.Zemkopības ministrija atbilstoši noteikumiem Nr.776 izvērtēja Tukuma novada pašvaldības iesniegtos dokumentus valsts meža zemes atsavināšanai.Tukuma novada pašvaldība ar 2013. gada 18. jūnija vēstuli Nr.4-9.1.6/2314 lūdza Zemkopības ministriju atsavināt valsts meža zemi – zemes vienību ar kadastra apzīmējumu 9084 003 0150, kas ietilpst nekustamajā īpašumā „Ozoliņu kapu mežs” (kadastra Nr.9084 003 0151), 85,88 ha platībā „Ozoliņu” kapsētas paplašināšanai. Vēstulei pievienots arī Valsts vides dienesta Ventspils reģionālās vides pārvaldes 19.04.2012. Nr. 9.5.-33./9 atzinums par Tukuma novada teritorijas plānojuma galīgo redakciju, kā arī Veselības inspekcijas atzinums par Tukuma novada teritorijas plānojumu 2011.–2023.gadam galīgo redakciju.Nekustamais īpašums „Ozoliņu kapu mežs” Tumes pagastā, Tukuma novadā 2013. gada 1. martā ir reģistrēts zemesgrāmatā uz valsts vārda Latvijas Republikas Zemkopības ministrijas personā (Tukuma rajona tiesas zemesgrāmatu nodaļas Tumes pagasta zemesgrāmatas nodalījums Nr. 100000517802).Akciju sabiedrība „Latvijas valsts meži” kā valsts meža īpašuma pārvaldītāja un apsaimniekotāja 2013. gada 27. septembra vēstulē Nr.4.1-1.2\_05sn\_101\_13\_199 informēja, ka akciju sabiedrības „Latvijas valsts meži” vides eksperts 2013. gada 2. septembrī veicis ietekmes uz vidi vērtējumu saistībā ar nekustamā īpašuma „Ozoliņu kapu mežs” atsavināšanas ierosinājumu (Tukuma novada Tumes pagastā, Zemgales virsmežniecības Kandavas nodaļas 89., 10., 101. kvartālā). Slēdzienā tika konstatēti apstākļi, kas liedz sniegt pozitīvu atzinumu par valsts meža zemes atsavināšanu par labu pašvaldībai kapsētas paplašināšanai visā pieprasītajā platībā. Tukuma novada domei lūgts pārskatīt potenciālās atsavināmās teritorijas platību un izvietojumu, lai maksimāli mazinātu plānotās saimnieciskās darbības negatīvo ietekmi uz Eiropas Savienības biotopiem un vidi kopumā.Tukuma novada dome 2013. gada 23. oktobra vēstulē Nr.6-15/6267/377 informēja akciju sabiedrību „Latvijas valsts meži”, ka atsavināmajā teritorijā atrodas tikai viens aizsargājams biotops – ūdenskrātuve Veļu ezeriņš, kas ir ES biotops, un tam ir noteikta 10 m aizsargjosla. Tukuma novada dome ir izvērtējusi to un apņēmusies no savas puses nodrošināt šī biotopa aizsardzību un tā tiešā tuvumā un aizsargjoslā neierīkot apbedīšanas vietas un nepasliktināt tā apstākļus, kā arī norādījusi, ka pašvaldība par saviem līdzekļiem jau ir veikusi visus ar atsavināmās teritorijas mērniecību saistītos darbus, kas, koriģējot robežas, būs jāveic no jauna, prasot ilgu laiku un līdzekļus.Akciju sabiedrība „Latvijas valsts meži” 2013. gada 20. decembra vēstulē norādīja, ka neiebilst pret nekustamā īpašuma „Ozoliņu kapu mežs” (kadastra Nr.9084 003 0151), Tukuma novadā, Tumes pagastā 85,88 ha platībā atsavināšanu par labu Tukuma novada domei pašvaldības autonomo funkciju veikšanai – kapsētas paplašināšanai.Zemkopības ministrija 2014. gada 13. maija vēstulē Nr.3.4-3e/1597/2014 Tukuma novada domei norādīja uz nepieciešamību iesniegt Valsts vides dienesta reģionālās vides pārvaldes izdotus tehniskos noteikumus kapsētas izveidošanai (paplašināšanai) vai Vides pārraudzības valsts biroja atzinumu par paredzētās darbības ietekmes uz vidi novērtējuma noslēguma ziņojumu, kā arī Veselības inspekcijas atzinumu par vietas izvēli būvniecībai (kapsētas izveidošanai (paplašināšanai)) un lūdza izvērtēt nepieciešamās atsavināmās zemes platību.Tukuma novada dome ar 2017. gada 13. decembra vēstuli Nr.4-11.3/17/4329 iesniedza Zemkopības ministrijai dokumentus par valsts meža zemes – zemes vienības ar kadastra apzīmējumu 9084 003 0150, kas ietilpst nekustamajā īpašumā „Ozoliņu kapu mežs” (kadastra Nr.9084 003 0151), 85,88 ha platībā, atsavināšanu Tukuma novada domei pašvaldības autonomās funkcijas – „Ozoliņu” kapsētas paplašināšanas – īstenošanai.Tukuma novada dome ar 2013. gada 25. aprīļa lēmumu (protokols Nr.7, 53.§) nolēma:1. lūgt Zemkopības ministriju atsavināt valsts meža zemi – zemes vienību ar kadastra apzīmējumu 9084 003 0150, kas ietilpst nekustamajā īpašumā „Ozoliņu kapu mežs” (kadastra Nr.9084 003 0151), 85,88 ha platībā (Engures meža iecirkņa 603.kvartālapgabala 89., 100. un 101. kvartālā) – Tukuma novada pašvaldībai „Ozoliņu” kapsētas paplašināšanai;
2. noteikt, ka nekustamais īpašums ir apgrūtināts ar aizsargjoslas teritoriju gar elektrisko tīklu gaisvada līnijām ārpus pilsētām un ciemiem ar nominālo spriegumu līdz 20 kW – 2,26 ha, aizsargjoslas teritoriju gar valsts reģionālajiem autoceļiem – 6,45 ha; aizsargjoslas teritoriju ap kapsētu – 36,80 ha, ceļa servitūta teritoriju – 0,02 ha un ceļa servitūta teritoriju –0,02 ha.

Veselības inspekcija 2017. gada 11. decembrī sniedza atzinumu par zemesgabala izvēli būvniecībai, norādot, ka, izvērtējot higiēnas prasības, uzskatāms, ka uzrādītais zemes gabals ar kadastra Nr.9084 003 0151, „Ozoliņu kapu mežs” Tumes pagastā, Tukuma novadā ir piemērots kapsētas paplašināšanai, ja tiek nodrošināta kapsētas ierīkošana vietā, kurā gruntsūdens līmenis nav augstāks par 2 metriem, ieplānoti reljefa virskārtas zemes planēšanas darbi, lai gruntsūdens nebūtu konstatēts 2 metru dziļumā no zemes virsmas, nodrošināta būvniecības procesam, kapsētas izveidei nepieciešamās smilts un smilts-grants izmantošana.Valsts vides dienesta Ventspils reģionālā vides pārvalde 2017. gada 30. oktobrī izdeva Ietekmes sākotnējo izvērtējumu Nr. VE17SI0060 paredzētajai darbībai – Ozoliņu kapsētas paplašināšanai aptuveni 23 ha platībā Tukuma novada Tumes pagasta nekustamajā īpašumā „Ozoliņu kapu mežs” (kadastra Nr.9084 003 0151). Lēmums – nepiemērot Tukuma novada pašvaldības ierosinātajai darbībai – Ozoliņu kapsētas paplašināšanai Tukuma novada Tumes pagasta nekustamajā īpašumā „Ozoliņu kapu mežs” (kadastra Nr.9084 003 0151) – ietekmes uz vidi novērtējuma procedūru.Valsts vides dienesta Ventspils reģionālā vides pārvalde 2017. gada 30. oktobrī izdeva tehniskos noteikumus Nr.VE17TN0236 paredzētajai darbībai „Ozoliņu kapsētas paplašināšana”. Zemkopības ministrija 2017. gada 28. decembra vēstulē Nr. 3.4-11e/3231/2017 lūdza akciju sabiedrību „Latvijas valsts meži” atkārtoti sniegt viedokli, jo faktiskie un tiesiskie apstākļi attiecībā uz iepriekš pausto akciju sabiedrības “Latvijas valsts meži” viedokli, iespējams, ir mainījušies.Akciju sabiedrība „Latvijas valsts meži” 2018. gada 1. marta vēstulē Nr. 1.1-2\_01yp\_101\_18\_137 sniedza viedokli un informāciju par apstākļiem, kas tika ņemti vērā, atkārtoti izvērtējot pašvaldības ierosinājumu par valsts nekustamā īpašuma „Ozoliņu kapu mežs” (turpmāk – zemes gabals) atsavināšanu:* zemes gabalam ir noteikti saimnieciskās darbības aprobežojumi, tas atrodas mežu aizsargjoslā ap Tukuma pilsētu, kurā ir aizliegta kailcirte;
* zemes gabals atrodas sociāli jūtīgā vietā, tiešā Tukuma pilsētas tuvumā, un tajā atrodas vietējo iedzīvotāju iecienītas pastaigu takas;
* atbilstoši LVM informācijas sistēmā GEO reģistrētajai informācijai atsavināmajā teritorijā ietilpst ES nozīmes biotops 3150 – eitrofi ezeri ar iegrimušo ūdensaugu un peldaugu augāju (89. kv. 51. nog.) un īpaši aizsargājamas sēņu sugas toverīšu sarkosomas *Sarcosoma globosum* atradne (101. kv. 2.nog.). Visas LVM datubāzē reģistrētās dabas vērtības ir iekļautas Valsts vides dienesta sagatavotajā ietekmes sākotnējā izvērtējumā un tehniskajos noteikumos;
* zemes gabals ietilpst medību tiesību nomas platībās, kas līdz 31.01.2046. iznomātas biedrībai "Tukuma 1. mednieku kolektīvs". Atsavinot zemes gabalu, būs nepieciešams grozīt minēto līgumu, izslēdzot 85,88 ha no medību tiesību nomas platībām;
* zemes gabalu šķērso inženierbūve “Zibens–Raudas pagrieziens” (būves kadastra apzīmējums 90840030099002). LVM nav bijis kapitālieguldījumu minētās inženierbūves būvniecībā, un Valsts zemes dienesta kadastra datos LVM reģistrēta kā būves lietotājs;
* zemes gabalu dienvidu daļā šķērso elektropārvades līnija, ko AS “Augstsprieguma tīkls” AS “Latvijas elektriskie tīkli” uzdevumā plāno pārbūvēt, īstenojot projektu “Kurzemes loka 110 kV elektrolīniju pārbūve posmā Ventspils–Tume–Rīga (Imanta), pastiprinot ar 330 kV līniju”. Starp LVM un AS “Latvijas elektriskie tīkli” 06.12.2017. ir noslēgts līgums par zemes izmantošanu energoapgādes objekta ierīkošanai un aprobežojuma noteikšanu.

Pamatojoties uz noslēgto līgumu un ievērojot Enerģētikas likuma 19.1 panta nosacījumus, īpašuma „Ozoliņu kapu mežs” zemesgrāmatas nodalījuma III daļas 1. iedaļā reģistrēts zemes lietojuma tiesību aprobežojums energoapgādes komersanta objektu ierīkošanai, rekonstrukcijai, pārbūvei, atjaunošanai un ekspluatācijai bez noteikta termiņa. Atsavinot zemes gabalu, minētās līgumsaistības būs jāpārjauno, pašvaldībai stājoties LVM vietā;* + Tiekoties ar pašvaldības pārstāvjiem, pārrunāta iespējamo krājas kopšanas ciršu un Kurzemes loka elektropārvades līnijas cirsmu realizācija – tā būtu racionāla, pirms īpašums tiks atsavināts. Minētās cirsmas plānots izstrādāt līdz 2018. gada jūnijam;
	+ prognozētā koksnes plūsma nākamajos 20 gados veido 10 952 m3 galvenajā cirtē (GC) un 1800 m3 krājas kopšanas cirtē (KKC). Atbilstoši LVM 2017. gada 12 mēnešu datiem augošo koku pārdošanas vērtība GC ir 28,80 EUR/m3 un KKC – 17,80 EUR/m3, tādējādi kopējais ekonomiskais atrāvums, izslēdzot 85,88 ha lielu zemes gabalu no LVM pārvaldīšanā esošajām platībām, veido 347 458 EUR.

Ņemot vērā iepriekšminēto, LVM neiebilst pret nekustamā īpašuma “Ozoliņu kapu mežs”, Tukuma novadā, Tumes pagastā (kadastra numurs 9084 003 0151), 85,88 ha kopplatībā atsavināšanu par labu pašvaldībai autonomās funkcijas nodrošināšanai – kapsētas paplašināšanai. Pieņemot pozitīvu lēmumu par īpašuma virzīšanu atsavināšanai, ir jāņem vērā LVM sniegtā informācija par ieplānoto cirsmu izstrādes pabeigšanas termiņu.Tukuma novada dome 2018. gada 22. maija izziņā Nr.6-3/322 apliecina, ka saskaņā ar Tukuma novada domes 2015. gada 27. augusta saistošajiem noteikumiem Nr.22 „Grozījumi Tukuma novada domes 2012. gada 26. aprīļa saistošajos noteikumos Nr.12 „Tukuma novada teritorijas izmantošanas un apbūves noteikumi”” (prot. Nr.10, 19.§) apstiprināto teritorijas plānojumu nekustamajā īpašumā „Ozoliņu kapu mežs” Tumes pagastā, Tukuma novadā (lēmums publicēts laikrakstā „Latvijas Vēstnesis” 09.09.2015., īstenojams, sākot ar 09.12.2015.) zemes vienībā ar kadastra apzīmējumu 9084 003 0150 atļautā izmantošana ir noteikta mežu teritorijas (M) un dabas un apstādījumu teritorijas (DA1). Apbūves noteikumu 496.punktā noteikts, ka dabas un apstādījumu teritorija ir teritorija, kurā galvenā izmantošana ir saistīta ar apbedījumu veikšanu un ar to saistītu būvju izvietošana.Lai īstenotu apbūvi – kapsētas paplašināšanu, ir nepieciešama atmežošana – zemes lietošanas veida maiņa. Meža likuma 41. panta pirmajā daļā noteikts, ka platību atmežo, ja tas nepieciešams būvniecībai, derīgo izrakteņu ieguvei, lauksaimniecībā izmantojamās zemes ierīkošanai un īpaši aizsargājamo biotopu atjaunošanai un ja personai ir izdots kompetentas institūcijas administratīvais akts, kas tai piešķir tiesības veikt minētās darbības, un persona ir kompensējusi valstij ar atmežošanas izraisīto negatīvo sektu novēršanu saistītos izdevumus. Kompensācijas noteikšanas kritēriji, kā arī aprēķināšanas un atlīdzināšanas kārtība noteikta Ministru kabineta 2012. gada 18. decembra noteikumos Nr.889 „Noteikumi par atmežošanas kompensācijas noteikšanas kritērijiem, aprēķināšanas un atlīdzināšanas kārtību”. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, akciju sabiedrība „Latvijas valsts meži” un Tukuma novada pašvaldība |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nav. |
| 2. | Tiesiskā regulējuma ietekme uz tautsaimniecību un administratīvo slogu | Lai pēc valsts meža zemes atsavināšanas nodrošinātu kapsētas paplašināšanu, tiks veikta atmežošana jeb meža pārveidošana citā zemes lietošanas veidā, tā samazinot meža platību.Atmežošanas ietekme uz vidi tiek kompensēta ar Meža likumā noteikto kompensācijas mehānismu, kas paredz, ka to izmanto mežsaimniecības atbalsta programmu finansēšanai, lai veicinātu oglekļa dioksīda piesaistes palielināšanu, piemērošanos klimata pārmaiņām un bioloģiskās daudzveidības saglabāšanu normatīvajos aktos par Meža attīstības fondu noteiktajā kārtībā.Paredzētajai darbībai Valsts vides dienesta Ventspils reģionālā vides pārvalde ir izdevusi tehniskos noteikumus, kuros ir vērtēta ietekme uz vidi, nosakot vides aizsardzības prasības Ozoliņu kapsētas paplašināšanai.Pēc Ministru kabineta rīkojuma pieņemšanas un nodošanas un pieņemšanas akta parakstīšanas akciju sabiedrība „Latvijas valsts meži” grozīs ar mednieku kolektīvu „Tukuma 1.mednieku kolektīvs” noslēgto medību tiesību nomas līgumu, medību tiesību nomas platību samazinot par atsavināto valsts meža zemes platību.Pēc Ministru kabineta rīkojuma pieņemšanas un nodošanas un pieņemšanas akta parakstīšanas tiks pārjaunots noslēgtais līgums par zemes izmantošanu Energoapgādes objekta ierīkošanai un aprobežojuma noteikšanu, Tukuma novada pašvaldībai stājoties akciju sabiedrības „Latvijas valsts meži” vietā. |
| 3. | Administratīvo izmaksu monetārs novērtējums | Nav. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par rīkojuma projektu 2018. gada 30. maijā publicēta Zemkopības ministrijas tīmekļa vietnes ([www.zm.gov.lv](http://www.zm.gov.lv)) sadaļā „Sabiedriskā apspriešana”, nodrošinot sabiedrības pārstāvjiem iespēju rīkojuma projekta izstrādes gaitā sniegt viedokļus.  |
| 2. | Sabiedrības līdzdalība projekta izstrādē | Nav.  |
| 3. | Sabiedrības līdzdalības rezultāti | Priekšlikumi par rīkojuma projektu no sabiedrības locekļiem netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Zemkopības ministrija, akciju sabiedrība „Latvijas valsts meži” un Tukuma novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Tukuma novada pašvaldība segs izdevumus, kas saistīti ar nekustamā īpašuma „Ozoliņu kapu mežs” pārreģistrāciju uz Tukuma novada pašvaldības vārda.Ministru kabineta rīkojums tiks publicēts Latvijas Republikas oficiālajā izdevumā „Latvijas Vēstnesis”, kā arī būs pieejams bezmaksas normatīvo aktu bāzē [www.likumi.lv](http://www.likumi.lv). |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Žagare 67027558

Inga.Zagare@zm.gov.lv